Samgönguáætlanir til 5 og 15 ára voru lagðar fram í samráðsgátt stjórnvalda haustið 2019 og síðan á Alþing skömmu síðari á haustþingi 2019 . LHM gerði umsögn um samgönguáætlanir á samráðsgáttinni og hjá Alþingi og má sjá þær hér að neðan . Samgönguáætlanirnar eru byggðar á fyrri áætlunum , sem voru lagðar fram á haustþingi 2018 , sem LHM gerði einnig umsögn um , sjá tengil hér að neðan . Samgöngáætlanir eru lagðar fram sem þingsályktunartillögur og eru áætlanir stjórnvalda um stefnu og fjárveitingar í samgöngumálum . Þær á að endurnýja á þriggja ára fresti . Talsverð breyting varð á samgönguáætlunum frá samráði 2018 að samráðinu 2019 því búið er að taka inn samgöngusáttmála ríkisstjórnarinnar og sveitarfélaga á höfuðborgarsvæðinu . Fjárveitingar til göngu - og hjólreiðastíga hafa verið auknar mikið með samgöngusáttmálanum . Upphæðirnar sem eiga að renna til göngu og hjólreiða eru teknar hér saman í töflu . 1 . Tafla . Fjárveitingar til göngu - og hjólreiðastíga samkvæmt drögum að samgönguáætlunum árin 2020 - 2034 í milljónum króna . 1. tímabil 2020 - 2024 2. tímabil 2024 - 2029 3. tímabil 2030 - 2034 Samgöngusáttmáli ( höfuðborgarsvæðið ) Sameiginlegt ( landsbyggðin ) Göngubrýr og undirgöng ( höfuðborgarsvæðið ) Í drögum að samgönguáætlun á haustþingi 2018 , áður en samgöngusáttmálinn var tekin inn , voru upphæðir svipaðar og í línunum „ Sameiginlegt “ og „ Göngubrýr og undirgöng “ , sem runnu til framkvæmda á landinu öllu . Með samgöngusáttmálanum eru framlög ríkisins til göngu og hjólastíga tæplega tvöfaldað og framlögin yfir 15 ára tímabil aukið um 6.000 milljónir . Í umsögn um samgönguáætlun á haustþingi 2018 lögðu LHM til að upphæðir til göngu - og hjólatíga myndu nema um 10% af framlögum til nýframkvæmda við vegi og að samtals myndu framlög ríkisins til þeirra nema 13.500 milljónum á 15 ára tímabili samgönguáætlunar . Þessi upphæð nemur nú 12.566 milljónum sbr. töfluna . Segja má að LHM geti vel við unað að sinni með tvöföldun framlaga þótt upphæðin nái líkleg ekki að vera 10% af nýframkvæmdum við vegi . Þótt hér hafi tekist að auka framlög stjórnvalda til stígagerðar vantar þó enn talsvert upp á að ríkið og sveitarfélög átti sig á að meira þurfi að koma til en malbik og steinsteypa til að breyta ferðavenjum . Stígarnir og mannvirkin auðvelda fólki að hjóla og ganga þar sem það var erfitt vegna mikillar umferðar bíla . Til að fá fólk til að láta af vananum að aka allra sinna ferða og breyta ferðavenjum þarf þó líka að koma til önnur úrræði sem hafa verið kallaðar „ mjúkar “ aðgerðir . Það eru aðgerðir sem breyta hugarfari og fá fólk til að breyta venjum sínum með fræðslu og hvatningu . Af þessari ástæðu lagði LHM til í umsögn um samgönguáætlun að lagt verði fyrir Alþingi þingsályktunartillaga um Hjólreiðaáætlun eða Áætlun um virkar samgöngur . Það hefur fram til þessa ekki hlotið hljómgrunn innan ráðuneytis samgöngumála eða hjá Alþingi . Gleymum því ekki að auknar hjólreiðar eru ódýrasta , fljótlegasta og einfaldasta leiðin til að ná árangri í eftirfarandi málum : Samdrátt í losun gróðurhúsalofttegunda . Bæta loftgæði í helstu þéttbýliskjörnum . Minnka umferðarhávaða . Bæta lýðheilsu . Gjaldeyrissparnaði vegna minni innflutnings á olíu og bensíni . Minnka þörf á uppbyggingu gatnakerfisins og viðhaldi þess . Sama gildir auðvitað um allar virkar samgöngur , það er göngu , hjólreiðar og almenningssamgöngur . Samgönguáætlun var síðast lögð fram á Alþingi á haustþingi 2018 og er umfjöllun LHM um hana hér : Samgöngusáttmáli ríkisstjórnarinnar og sveitarfélaga á höfuðborgarsvæðinu Samgönguáætlun á samráðsgátt stjórnvalda : Umsögn LHM um samgönguáætlun á samráðsgáttinni : Samgönguáætlun á haustþingi 2019 . Fimm ára áætlunin : Fimmtán ára áætlunin : Umsögn LHM um samgönguáætlun á haustþingi 2019 : Leiðbeiningar LHM um umferð hjólandi á stígum og götum LHM hefur útbúið leiðbeiningar fyrir umferð hjólandi á stígum og gangstéttum og götum . Markmiðið með úgáfu leiðbeininganna er að auka öryggi hjólandi í umferðinni og draga úr núníngi milli hjólandi og annara vegfaranda hvort heldur er á stígum eða götum . Leiðbeiningar LHM um umferð hjólandi á stígum og götum